stanford-oval/wikipedia huggingface dataset:
Candy Darling

Candy Darling
Candy Darling (24. marraskuuta 1944 – 21. maaliskuuta 1974) oli yhdysvaltalainen näyttelijä, joka kuului Warholin supertähtiin. Hän oli transnainen, mutta häneen viitattiin aikanaan nimikkeellä "drag queen". Ilmaus "transsukupuolinen" yleistyi vasta hänen kuolemansa jälkeen.
Elämä ja ura

Darlingin ristimänimi oli James Lawrence ("Jimmy") Slattery. Hänen vanhempansa olivat Theresa Phelan ja Jim Slattery. Hänellä oli velipuoli Warren äitinsä ensimmäisestä avioliitosta. Candy Darling varttui Massapequa Parkissa New Yorkin osavaltiossa. Hän keskeytti high schoolin, mutta opiskeli sitten kosmetologian oppilaitoksessa Baldwinin kylässä Hempsteadissa. Darling käytti alun perin ainakin dragnimiä Hope Slattery, Hope Dahl, Candy Dahl ja Candy Dane. Hänellä ei aikuisena ollut vakituista asumusta vaan hän asui ystävien ja tuttavien luona.
Darling tapasi Andy Warholin vuonna 1967 ja esiintyi ensimmäisessä näytelmässään vuonna 1967. Warhol maksoi osan hänen saamistaan hormonihoidoista. Darling tunnetaan varsinkin Paul Morrisseyn ohjaamista elokuvista Flesh (1968) ja Women in Revolt (1971), joita markkinoitiin Warholin elokuvina. Hän esiintyi myös muun muassa elokuvassa Klute – rikosetsivä (1971) ja Werner Schroeterin elokuvassa Der Tod der Maria Malibran (1972). Darling työskenteli off-Broadway- ja off-off-Broadway-teattereissa. Hänellä oli merkittävä rooli Tom Eyenin komedianäytelmän The White Whore and the Bit Player tuotannossa vuonna 1973. Darling haki elokuvan Myra – herkkua helmoissa nimirooliin, jonka kuitenkin sai Raquel Welch. Tämä oli Darlingille syvä pettymys.
Darling omaksui 1960-luvun lopussa kristillisen tieteen opetuksia ja kantoi useimpiin paikkoihin mukanaan Mary Baker Eddyn kirjaa Science and Health with Key to the Scriptures. Vuonna 1973 Darlingilla todettiin Cabrini Medical Centerissä "leukemia" ja "pahanlaatuinen kasvain mahassa". Myöhemmin hänen sairauttaan on pidetty lymfoomana. Darling sijoitettiin sairaalassa miesten osastolle, mutta hän sai lopulta oman huoneensa. Hänen sairautensa on väitetty liittyneen saatuihin hormonihoitoihin, mutta on epäselvää, oliko hormonien ja sairastumisen välillä mitään yhteyttä. Darling kuoli sairauteensa 29-vuotiaana.
Vaikutus kulttuuriin

Darlingiin viitataan Rolling Stonesin laulussa "Citadel" (1967). Hänestä kerrotaan myös Lou Reedin lauluissa "Candy Says" (1969) ja "Walk on the Wild Side" (1972). Kuvat meikatusta Candy Darlingista sairaalavuoteella tulivat tunnetuiksi. Yksi kuvista otettiin Anohnin yhtyeen albumin I Am a Bird Now (2005) kanteen.
Vuonna 2024 Cynthia Carr julkaisi Darlingista kirjan Candy Darling: Dreamer, Icon, Superstar. Darlingista oli samanaikaisesti tekeillä elokuva, jossa häntä esittäisi Hari Nef. Lisäksi hänestä on tehty dokumentti Beautiful Darling (2010).
Aiheesta muualla

Candy Darling Internet Movie Databasessa. (englanniksi)
Camille Clifford

Camille Clifford
Camille Clifford (29. kesäkuuta 1885, Antwerpen, Belgia – 28. kesäkuuta 1971) oli 1900-luvun alun yhdysvaltalainen näyttelijä. Hän syntyi 29. kesäkuuta 1885 Antwerpenissä, Belgiassa merimiehen perheeseen. Hän jäi nuorena orvoksi ja muutti asumaan tätinsä luo Christianiaan Tanskaan, jossa häntä ei kohdeltu hyvin. Sukulainen tarjosi hänelle majapaikan luonaan Bostonissa Yhdysvalloissa, jonne hän muutti teini-ikäisenä. Hän työskenteli Yhdysvalloissa aluksi ajan tyypillisissä nuorten naisten ammateissa, muun muassa sisäkkönä ja ompelijattarena. Hän kuitenkin unelmoi alusta alkaen suuremmista puitteista elämälleen.
Huolimatta vaatimattomasta taustastaan Camille Clifford nousi aikansa tähdeksi ja naisikoniksi. Hän ei ole jäänyt kuuluisuuteen näyttelijänlahjojensa, vaan kauneutensa ja ihanteellisena pidettyjen, s-korsetilla muovattujen vartalonmuotojensa vuoksi. Clifford jäi historiaan myös nimellä "The Gibson girl", joka viittaa taiteilija Charles Dana Gibsonin ajan amerikkalaista naiskauneutta ylistäviin piirroksiin, jotka esittävät kurvikkaita, kapeavyötäröisiä ja suurikampauksisia,  mutta älykkäitä ja itsenäisiä kuvitteellisia naishahmoja. Camille Clifford oli näiden suosittujen piirrosten ilmentymä, vaikka hän ei niiden mallina ole koskaan ollutkaan. Hänen uransa oli melko lyhyt, hän lopetti näyttelemisen ensimmäisen maailmansodan jälkeen. Hän esiintyi muun muassa Broadwaylla ja nousi kuuluisuuteen pienemmistä rooleista.
Näyttelemisen lopettuaan Camille Clifford eli hiljaisempaa elämää Englannissa puolisonsa kanssa ja kasvatti kilpahevosia. Hän kuoli 28.6.1971.
Columbano Bordalo Pinheiro

Pinheiron maalaama allegoria esittää portugalilaisia poliitikkoja 1820-luvun lopulla. Maalaus sijaitsee Portugalin parlamentissa Lissabonissa.
Columbano Bordalo Pinheiro (21. marraskuuta 1857–6. marraskuuta 1929), johon viitataan toisinaan myös pelkällä nimellä Columbano, oli portugalilainen taidemaalari.
Pinheiro syntyi Lissabonissa ja oli taiteilija Rafael Bordalo Pinheiron veli. Hän opiskeli Ranskassa ja teki muotokuvat muiden muassa Teófilo Bragasta ja runoilija Antero de Quentalista.
Portugalin tasavallan alettua vuonna 1910 Pinheiro suunnitteli uuden hallituksen lipun. Suurin kokoelma hänen töitään on Chiadon museossa Lissabonissa.
Burrows

Burrows on muun muassa seuraavien henkilöiden sukunimi:
Alexandre Burrows (s. 1981), kanadalainen jääkiekkoilija
Charles Richard Nelson Burrows (1851-1936), brittiläinen entomologi ja pappi
Darren Burrows (s. 1966), yhdysvaltalainen näyttelijä
Dave Burrows (s. 1949), kanadalainen jääkiekkoilija
James Burrows (s. 1940), yhdysvaltalainen televisio-ohjaaja
Jaraun Burrows (s. 1985), bahamalainen koripalloilija
Kelsie Burrows (s. 2001), pohjoisirlantilainen jalkapalloilija
Matthew Burrows (s. 1985), pohjoisirlantilainen jalkapalloilija
Saffron Burrows (s. 1972), englantilainen näyttelijä
Stuart Burrows (s. 1933), walesilainen oopperalaulaja.
Kuvitteellisia henkilöitä

Lincoln Burrows, päähenkilö tv-sarjassa Pako
Lincoln Burrows Jr., henkilö tv-sarjassa Pako
Muita merkityksiä

USS Burrows (DE-105), Yhdysvaltain laivaston saattuehävittäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Catherine Hicks

Catherine Hicks vuonna 2005.
Catherine Mary Hicks (s. 6. elokuuta 1951) on yhdysvaltalainen näyttelijä. Hän syntyi katoliseen perheeseen New Yorkissa ja oli high school -aikanaan Arizonassa cheerleader.
Hicks muistetaan parhaiten Annie Camdenin roolista televisiosarjassa Seitsemäs taivas (1996–2007). Hän on lisäksi esiintynyt muun muassa elokuvissa Star Trek IV: kotiinpaluu (1986) ja Child’s Play (1988) sekä Broadwaylla.
Hicksillä ja hänen puolisollaan Kevin Yagherilla on vuonna 1992 syntynyt tytär.
Aiheesta muualla

Catherine Hicks Internet Movie Databasessa. (englanniksi)
Cristiano Lupatelli

| Henkilötiedot |
| --- | --- | --- |
Syntymäaika: 21. kesäkuuta 1978 (ikä 46)
Syntymäpaikka: Perugia, Italia
Pelipaikka: Maalivahti
Pituus: 189 cm
Junioriseurat
1996–1998: Fidelis Andria
Seurat
| Vuodet | Seura | O (M) |
| 1998–1999 1999–2004 2001–2003 2004–2008 2005 2006 2008–2010 2010– | Fidelis Andria AS Roma → Chievo (yhteisomistus) Fiorentina → Parma FC (laina) → Palermo (laina) Cagliari Bologna | 25 (0) 12 (0) 59 (0) 32 (0) 8 (0) 5 (0) 4 (0) |
Maajoukkue
| 1999–2000 |  Italia U-21 | 2 (0) |
 Seurajoukkueuran tilastot kattavat vain kansalliset sarjat, päivitetty 8. huhtikuuta 2011.
Cristiano Lupatelli (s. 21. kesäkuuta 1978 Perugia, Italia) on italialainen jalkapallomaalivahti. Hän edusti urallaan Serie A:ssa useita eri seuroja.
Ura

Lupatelli aloitti ammattilaisuransa Serie B:ssä Fidelis Andrian joukkueeseen vuonna 1998. Yhden kauden jälkeen Lupatelli siirtyi AS Roman joukkueeseen varamaalivahdiksi, jossa hän pelasi ensimmäisen Serie A ottelunsa 25. maaliskuuta 2000. Toisella kaudella hän oli voittamassa Italian mestaruutta, jonka jälkeen Roma siirsi Lupatellin Chievoon yhteisomistuksella. Chievossa Lupatelli oli joukkueen selkeä ykkösmaalivahti kahden kauden ajan, jonka jälkeen Roma hankki pelaajan takaisin joukkueeseensa Ivan Pelizzolin varamaalivahdiksi kaudelle 2003–2004. Kauden päätyttyä Lupatelli siirtyi kesällä 2004 vapaalla siirrolla Fiorentinaan. Hän oli joukkueen ykkösvahtina kaudella 2004–2005, mutta joukkueen hankittua Sébastien Freyn vuonna 2005, sekä myöhemmin Bogdan Lobonțin ja Vlada Avramovin, Lupatelli jäi varamaalivahdin rooliin. Hän vietti kauden 2005–2006 lainalla Parmassa ja Palermossa vähäisellä peliajalla. Palattuaan takaisin Fiorentinaan Lupatellin peliaika oli entistä vähäisempi.
Kesällä 2008 hän siirtyi Cagliariin, jossa hän toimi kakkosmaalivahtina. Heinäkuussa 2010 Lupatelli siirtyi vapaana pelaajana Bolognaan.
Saavutukset

Italian-mestaruus: 2001
Cristina Branco

Cristina Branco
Cristina Branco (s. 1972, Almeirim) on portugalilainen laulaja. Hän oli alun perin kiinnostunut jazzista mutta laulaa pääasiassa fadomusiikkia. Hänen taustayhtyeessään soittavat Custódio Castelo, Alexandre Silva, Fernando Maia ja Miguel Carvalhinho.
Diskografia

Cristina Branco in Holland (1998)
Murmúrios (1999)
Post Scriptum (2000)
Cristina Branco canta Slauerhoff (2000)
Corpo Iluminado (2001)
Sensus (2003)
Ulisses (2005)
Abril (2007)
Kronos (2009)
Não há só tangos em Paris (2011)
Alegria (2013)
Aiheesta muualla

Viralliset sivut (englanniksi), (hollanniksi), (ranskaksi), (portugaliksi), (saksaksi)
Chakyl Camal

Chakyl Camal
Chakyl Pfiffer Camal (s. 18. maaliskuuta 1990 Swazimaa) on mosambikilainen uimari. Hän osallistui vuoden 2008 kesäolympialaisiin Pekingissä ja sijoittui miesten 50 metrin vapaauinnissa 67. sijalle. Camal kilpaili 50 metrin vapaauinnissa myös kesäolympialaisissa 2012 Lontoossa jääden 38. sijalle.
Colton Sceviour

| Colton Sceviour |
| --- | --- |

Henkilötiedot
Syntynyt: 20. huhtikuuta 1989 (ikä 35) Red Deer
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  88 kg
Pelinumero:  22
Pelaajaura
Pääsarjaura:  2009–
Aik. seurat:  Portland Winterhawks (WHL) Lethbridge Hurricanes (WHL) Texas Stars (AHL) Dallas Stars (NHL) Florida Panthers (NHL) Pittsburgh Penguins (NHL) Edmonton Oilers (NHL) Bakersfield Condors (AHL) SC Bern (NL)
NHL-varaus:  112. varaus, 2007 Dallas Stars
Colton Sceviour (s. 20. huhtikuuta 1989) on kanadalainen jääkiekkoilija. Sceviour on Dallas Starsin varaus neljänneltä kierrokselta vuodelta 2007.
Sceviour teki ensimmäisen NHL-maalinsa 14. joulukuuta 2013 Winnipeg Jetsiä vastaan. Syyskuussa 2020 Panthers kauppasi Sceviourin yhdessä Mike Mathesonin kanssa Penguinsiin vaihdossa Patric Hörnqvistiin.
Käännös suomeksi
Cristiano Zanetti

Cristiano Zanetti (s. 19. huhtikuuta 1977 Carrara) on italialainen jalkapalloilija, jonka pelipaikkana oli puolustava keskikenttä. Hän voitti Italian liiga- ja cup-mestaruuksia Fiorentinan, Roman ja Interin pelaajana ja oli nostamassa Juventusta takaisin Serie A:han vuonna 2007. Hän pelasi viimeiset ottelunsa Bresciassa kaudella 2010–2011. Hän pelasi Italian maajoukkueessa 17 ottelua.
Zanetti on uransa aikana edustanut useita italialaisia jalkapallojoukkueita. Hän aloitti ammattilaisuransa vuonna 1993 Fiorentinassa, jossa hän pelasi neljä Serie A:n ottelua kausina 1994–1996. Fiorentinasta hän siirtyi alemmalle sarjatasolle Serie B:hen Venezian joukkueeseen. Seuraavan kauden hän pelasi Regginassa. Seuraavana kautena Zanetti pelasi taas Serie A:ta Interin joukkueessa. Vähäisen peliajan takia Zanetti siirtyi kesken kauden hieman pienempään seuraan Cagliariin, jota hän edusti kauden 1998–1999 loppuun. Tämän jälkeen hän lähti kahdeksi kaudeksi AS Roman joukkueeseen, jossa hän voitti Italian mestaruuden eli Scudetton vuonna 2001. Kaudet 2001–2006 hän edusti jälleen Milanossa Internazionalea ja voitti viimeisellä kaudellaan Italian mestaruuden sekä kahdella viimeisellä kaudellaan Italian cupin. Tämän jälkeen hän pelasi vielä Juventuksessa, Fiorentinassa ja Bresciassa.
Zanetti on uransa aikana pelannut yli 300 virallista ottelua ja tehnyt niissä kahdeksan maalia, joista neljä Serie A:ssa, kaksi Serie B:ssä, yhden UEFA-cupissa ja yhden maaottelussa. Hän pelasi MM-kilpailuissa 2002 kahdessa alkulohko-ottelussa ja tappiollisessa neljännesvälieräottelussa täydet minuutit sekä EM-kilpailuissa 2004 ensimmäisessä alkulohko-ottelussa 57 minuuttia. Hän voitti alle 21-vuotiaiden Euroopan-mestaruuden 2000 ja pelasi samana vuonna Sydneyn olympialaisissa neljä ottelua.
Saavutukset

Scudetto 2000–2001, 2005–2006
Coppa Italia 1995–1996, 2004–2005, 2005–2006
Italian Super Cup 2005
Alle 21-vuotiaiden Euroopan-mestaruus 2000
Aiheesta muualla

Juventuksen sivuilla (Arkistoitu – Internet Archive)
Italian joukkue – Kesäolympialaiset 2000
1 De Sanctis |
2 Grandoni |
3 Mezzano |
4 Zanchi |
5 Ferrari |
6 Gattuso |
7 Comandini |
8 Baronio |
9 Ventola |
10 Pirlo |
11 Zambrotta |
12 Margiotta |
13 Ambrosini |
14 Rivalta |
15 Cirillo |
16 Vannucchi |
17 Zanetti |
18 Abbiati |
21 Firmani |
Valmentaja Tardelli
Italian joukkue – Jalkapallon MM-kilpailut 2002
1 Buffon |
2 Panucci |
3 Maldini |
4 Coco |
5 Cannavaro |
6 Zanetti |
7 Del Piero |
8 Gattuso |
9 Inzaghi |
10 Totti |
11 Doni |
12 Abbiati |
13 Nesta |
14 Di Biagio |
15 Iuliano |
16 Di Livio |
17 Tommasi |
18 Delvecchio |
19 Zambrotta |
20 Montella |
21 Vieri |
22 Toldo |
23 Materazzi |
Valmentaja Trapattoni
Italian joukkue – Jalkapallon EM-kilpailut 2004
1 Buffon |
2 Panucci |
3 Oddo |
4 Zanetti |
5 Cannavaro |
6 Ferrari |
7 Del Piero |
8 Gattuso |
9 Vieri |
10 Totti |
11 Corradi |
12 Toldo |
13 Nesta |
14 Fiore |
15 Favalli |
16 Camoranesi |
17 Di Vaio |
18 Cassano |
19 Zambrotta |
20 Perrotta |
21 Pirlo |
22 Peruzzi |
23 Materazzi |
Valmentaja Trapattoni
Carl Hamilton

Carl Hamilton on Jan Guilloun 13-osaisen kirjasarjan 11 ensimmäisen osan päähenkilö. Lisäksi hän on sarjan kahdessa jälkimmäisessä osassa sivuhenkilö. Kirjoista on sovitettu elokuvia ja televisiosarjoja.
Kirjat

Coq Rouge - berättelsen om en svensk spion 1986
Den demokratiske terroristen 1987
I nationens intresse 1988
Fiendens fiende 1989
Den hedervärde mördaren 1990
Vendetta 1991
Ingen mans land 1992
Den enda segern 1993
I hennes majestäts tjänst 1994
En medborgare höjd över varje misstanke 1995
Hamlon - en skiss till en möjlig fortsättning 1995
Madame Terror 2006
Men inte om det gäller din dotter 2008
Elokuvia ja televisiosovituksia

1989 Peitenimi Coq Rouge (Täcknamn Coq Rouge) – Hamiltonia näyttelee Stellan Skarsgård
1989 Förhöret – Hamiltonia näyttelee Stellan Skarsgård
1990 Fiendens fiende – Hamiltonia näyttelee Peter Haber
1992 Kvällspressen – Hamiltonia näyttelee  Peter Haber (ett avsnitt)
1992 Den demokratiske terroristen – Hamiltonia näyttelee Stellan Skarsgård
1995 Vendetta – Hamiltonia näyttelee Stefan Sauk
1995 – Tribunal – Hamiltonia näyttelee Stefan Sauk
1996 Vendetta – Hamiltonia näyttelee Stefan Sauk
1998 Hamilton – Hamiltonia näyttelee Peter Stormare
2001 Hamilton (minisarja) – Hamiltonia näyttelee Peter Stormare
2011 Hamilton – I nationens intresse – Hamiltonia näyttelee Mikael Persbrandt
2012 Hamilton – Men inte om det gäller din dotter – Hamiltonia näyttelee Mikael Persbrandt
2016 Hamilton – I hennes majestäts tjänst – Hamiltonia näyttelee Mikael Persbrandt
2020 Hamilton – Hamiltonia näyttelee Jakob Oftebro
Chakragil

Chakragil
| --- | --- |
Sijainti:  Xinjiang, Kiina Kiinan kansantasavalta
Vuoristo:  Kunlun
Korkeus merenpinnasta:  6 760 m
Prominenssi:  2 934 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Chakragil (myös Chagragil) on Kunlunin vuoristossa Kiinan Xinjiangin maakunnassa sijaitseva vuori. Vuoren korkeus on 6 760 metriä ja prominenssi 2 934 metriä.
Chichesterin tuomiokirkko

| Cathedral Church of the Holy Trinity |
| --- | --- |

Sijainti:  Chichester
Koordinaatit:  50°50′10.68″N, 0°46′50.88″W
Seurakunta:  Chichesterin hiippakunta, Englannin kirkko
Rakentamisvuosi:  1108
Tyylisuunta:  normannilainen, gotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Chichesterin tuomiokirkko on tuomiokirkko Chichesterissä, West Sussexissa, Englannissa. Se rakennettiin Pyhän Wilfridin vuonna 681 perustaman katedraalin tilalle ja vihittiin käyttöön vuonna 1108 Ralph de Luffan ollessa piispana.
Katedraali tunnetaan erityisesti taiteestaan.
Aiheesta muualla

Kuvia tai muita tiedostoja aiheesta Chichesterin tuomiokirkko Wikimedia Commonsissa
Catherine Grèze

| Catherine Grèze |
| --- | --- |

Euroopan parlamentin jäsen
 2009–2014  
Henkilötiedot
Syntynyt: 15. huhtikuuta 1960 (ikä 64) Pariisi, Ranska
Tiedot
Puolue:  Europe Écologie – Les Verts
Catherine Grèze (s. 15. huhtikuuta 1960 Pariisi, Ranska) on ranskalainen poliitikko. Hän oli Euroopan parlamentissa 2009–2014 Europe Écologien edustajana. Parlamentissa hän oli muun muassa kehitysyhteistyövaliokunnan jäsen. Grèzeä ei valittu uudelle kaudelle vuoden 2014 vaaleissa.
Aiheesta muualla

Kuvia tai muita tiedostoja aiheesta Catherine Grèze Wikimedia Commonsissa
Catherine Grèze Euroopan parlamentin sivuilla
Changin kansainvälinen lentoasema

Changin kansainvälinen lentoasema (engl. Changi Airport, kiin. 新加坡樟宜机场, Xīnjiāpō Zhāngyí Jīchǎng, malaijiksi Lapangan Terbang Changi Singapura, tamiliksi சிங்கப்பூர் சாங்கி வானூர்தி நிலையம், Ciṅkappūr cāṅki vāṉūrti nilaiyam, IATA: SIN, ICAO: WSSS) on Singaporen suurin ja vilkkain lentoasema. Se avattiin kaupalliselle toiminnalle 1. heinäkuuta 1981, mutta viralliset avajaiset järjestettiin vasta 29. joulukuuta 1981.
Changin lentoasema on Singapore Airlinesin kotiasema ja se palvelee myös 78 muuta lentoyhtiötä. Suomalaisista yhtiöistä Changin kentälle lentää Finnair. Asema isännöi viikossa arviolta 4 000 lentoa, jotka suuntautuvat 177 eri kaupunkiin. Changin lentoasema on saanut vuosien mittaan useita palkintoja korkeasta laadustaan. Näistä viimeisimpänä, Skytrax on nimennyt Changin kansainvälisen lentoaseman maailman parhaaksi lentoasemaksi 2006, ja kenttä on samaisen yrityksen luokitteluissa ainoa viiden tähden lentoasema maailmassa.
Changin kansainvälisellä lentoasemalla sijaitsee ostoskeskus Jewel Changi.
Aiheesta muualla

Kuvia tai muita tiedostoja aiheesta Changin kansainvälinen lentoasema Wikimedia Commonsissa
Changin kansainvälisen lentoaseman sivut (englanniksi)
Qantasin ja Singapore Airlinesin Airbus A380:t Changissa.
Saudian Boeing 747-300 laskeutumassa Changiin.
SilkAirin Airbus A320 rullaamassa Changissa.
Royal Brunei Airlinesin Airbus A340-200 rullaamassa Changissa.
All Nippon Airwaysin Boeing 767-300/ER rullaamassa Changissa.
British Airwaysin Boeing 747-400 laskeutumassa Changiin.
Garuda Indonesian Boeing 747-400 laskeutumassa Changiin.
KLM:n Boeing 777-200/ER laskeutumassa Changiin.
Emiratesin Boeing 777-300 rullaamassa Changissa.
Changing of Seasons

| ”Changing of Seasons” Santa Cruz |
| --- | --- | --- |

Singlen tiedot
 Albumilta: Katharsis
 Äänitetty : 2018
 Julkaistu: 8. huhtikuuta 2019
 Formaatti: digitaalinen lataus, suoratoisto
 Tekijä(t): Archie Cruz Kane Churko
 Tuottaja(t): Kane Churko
 Tyylilaji: hard rock, heavy metal
 Kesto: 02.46
 Levy-yhtiö: M-Theory Audio
Santa Cruzin muut singlet
| ”Young Blood Rising” 2017 | ”Changing of Seasons” 2019 | ”Tell Me Why” 2019 |
Changing of Seasons on suomalaisen rockyhtye Santa Cruzin kappale, joka julkaistiin ensimmäisenä singlenä yhtyeen neljänneltä studioalbumilta Katharsis 8. huhtikuuta 2019. Kappale on yhtyeen laulaja Archie Cruzin ja tuottaja Kane Churkon kirjoittama.
”Changing of Seasons” esitettiin ensimmäisen kerran livenä Tallinnassa 2. kesäkuuta 2019.
Kappaleet > Digitaalinen lataus ja suoratoisto

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Changing of Seasons | 2.46 |  |  |  |  |  |  |  |
|  |  | 2.46 |  |  |  |  |  |  |  |
Kokoonpano ja muut tekijät > Muusikot

Archie Cruz – laulu, kaikki soittimet
Kokoonpano ja muut tekijät > Tuotanto

Kane Churko – tuotanto, äänitys, miksaus, masterointi
Tim LeNoir – kansitaide
Bundesliiga (naisten jalkapallo)

| Frauen-Bundesliga |
| --- | --- |
Laji:  Jalkapallo
Maa(t):   Saksa
Perustettu:  1990
Joukkueita:  12
Hallitseva mestari:  VfL Wolfsburg
Eniten mestaruuksia:  1. FFC Frankfurt, VfL Wolfsburg (7)
Sarjataso:  1
Alempi taso:  2. Bundesliiga
Sivusto:  dfb.de
Bundesliiga (saks. Frauen-Bundesliga) on Saksan korkein naisten sarjataso jalkapallossa.
Saksan jalkapalloliitto perusti naisten Bundesliigan 1990. Aluksi sarjaa pelattiin kahdessa lohkossa, mutta vuodesta 1997 alkaen sitä on pelattu yhdessä koko maan kattavassa lohkossa.
Joukkueet kaudella 2022–2023

| Joukkue | Kaupunki | Areena |
| --- | --- | --- |
| 1. FC Köln | Köln | Franz-Kremer-Stadion |
| 1. FFC Turbine Potsdam | Potsdam | Karl-Liebknecht-Stadion |
| Bayer 04 Leverkusen | Leverkusen | Ulrich-Haberland-Stadion |
| Eintracht Frankfurt | Frankfurt am Main | Stadion am Brentanobad |
| Bayern München | München | FC Bayern Campus |
| MSV Duisburg | Duisburg | Schauinsland-Reisen-Arena |
| SC Freiburg | Freiburg | Dreisamstadion |
| SGS Essen | Essen | Stadion an der Hafenstraße |
| SV Meppen | Meppen | Hänsch-Arena |
| TSG 1899 Hoffenheim | Sinsheim | Dietmar-Hopp-Stadion |
| VfL Wolfsburg | Wolfsburg | AOK Stadion |
| Werder Bremen | Bremen | Weserstadion Platz 11 |
Mestarit

| 0 | 1 | 2 |
| --- | --- | --- |
|  1991 – TSV Siegen  1992 – TSV Siegen  1993 – TuS Niederkirchen  1994 – TSV Siegen  1995 – FSV Frankfurt  1996 – TSV Siegen  1997 – Grün-Weiß Brauweiler  1998 – FSV Frankfurt  1999 – 1. FFC Frankfurt  2000 – FCR Duisburg  2001 – 1. FFC Frankfurt  2002 – 1. FFC Frankfurt  |  2003 – 1. FFC Frankfurt  2004 – 1. FFC Turbine Potsdam  2005 – 1. FFC Frankfurt  2006 – 1. FFC Turbine Potsdam  2007 – 1. FFC Frankfurt  2008 – 1. FFC Frankfurt  2009 – 1. FFC Turbine Potsdam  2010 – 1. FFC Turbine Potsdam  2011 – 1. FFC Turbine Potsdam  2012 – 1. FFC Turbine Potsdam  2013 – VfL Wolfsburg  2014 – VfL Wolfsburg  |  2015 – Bayern München  2016 – Bayern München  2017 – VfL Wolfsburg  2018 – VfL Wolfsburg  2019 – VfL Wolfsburg  2020 – VfL Wolfsburg  2021 – Bayern München  2022 – VfL Wolfsburg  |
Aiheesta muualla

Liigan viralliset sivut
Chichibu

Näkymä Chichibun allaslaaksoon
Chichibu (jap. 秩父) on Japanin alue Honshūn saarella Saitaman prefektuurin länsiosassa. Siihen luetaan kuuluviksi Chichibuvuoret ja Chichibun allaslaakso, jota lukuun ottamatta alue on lähes kauttaaltaan vuoristoinen. Korkeita vuorenhuippuja ovat esimerkiksi Sanpōvuori (2 483 m) ja Kobushivuori (2 475 m). Alueen läpi virtaa Arajoki.
Chichibu muodosti jo muinoin oman piirikuntansa. 700-luvun alussa sieltä löydettiin kuparia. Sittemmin Heian-kaudelta lähtien sitä hallitsivat Chichibu-klaani ja Musashi-shichidō-ryhmiin kuuluvat sotilaat. Tärkeä perinteinen elinkeino oli Edo-kaudella 1600–1800-luvuilla silkin viljely ja kudonta. Nykyisin tuloja alueelle tuovat turismi, kalkkikiven louhinta ja sementin tuotanto sekä konnyakun ja siitakesienten viljely. Kalkkikiveä saadaan Bukōvuorelta. Hallinnollisesti Chichibu jakautuu Chichibun kaupunkiin ja Chichibun piirikuntaan, johon kuuluvat Minanon, Nagatoron, Oganon ja Yokozen maaseutukaupungit sekä Higashi-Chichibun kyläkunta.
Chichibun nähtävyyksiä ovat kauniit vuoristoalueet, ja suuri osa alueesta kuuluukin Chichibun–Taman–Kain kansallispuistoon ja muihin luonnonpuistoihin. Chichibussa sijaitsevat ruskastaan tunnettu Nakatsun rotko, Nagatoron laakso Arajoen varrella, Tamayodon pato ja Hashidaten karstiluola. Aluetta palvelee muun muassa Chichibu-rautatie, jolta on vaihtoyhteys Jōetsu Shinkansen -suurnopeusjunalinjaan Kumagayassa.
Kuvia

Chichibu-jinjan pyhäkkö
Nagatoron laaksoa
Chichibu-rautatien Paleo Express -höyryjuna
Bukōvuori
Chakri-dynastian ritarikunta

Ritarikunnan tunnuksia
Chakri-dynastian ritarikunta (thaiksi เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์) on thaimaalainen ritarikunta. Se perustettiin vuonna 1882 kuningas Rama V:n kaudella.
Kunnianosoitusta myönnetään vain Thaimaan kuningashuoneen, eli Chakri-dynastian, jäsenille sekä ulkomaalaisille valtionpäämiehille. Ritarikunnassa on vain yksi luokka.
ritarikunnan nauha